Kaliforniyalik merganning telefoni qulfini ochish masalada Apple kompaniyasi sudga 26 fevral kuni kuni oxirgi javobini berishi lozim bo‘ladi. AQSh hukumati "san-bernardinolik mergan" Said Rizvon Faruqning telefonini ochib berish talabi bilan sudga murojaat qilgan. "Sud Apple’ga besh kun muddat bergan edi, endi bu muhlatga uch kun qo‘shib berildi", deya xabar qiladi CNBC telekanali. Apple’ning avvalgi rad javobini Twitter va Facebook qo‘llab-quvvatlagan, keyinroq Google rahbari Sundar Pichai ham Tim Kukka qat’iyati uchun o‘z hurmatini izhor qilgan edi. O‘tgan yilning dekabr oyida Kaliforniyaning San-Bernardino shahridagi imkoniyatlari cheklanganlar markazi hududida bo‘lib o‘tgan otishmada 14 kishi halok bo‘lgan, 17 kishi yaralangan. Otishmada ikki jinoyatchi - Said Rizvon Faruq va uning turmush o‘rtog‘i Tashfen Malik ishtirok etgan. FQB erkakning telefonini ochishga urinmoqda.